《读史 其十三》
清代·殷岳

周公负成王，弗陵践天子。高卑既已陈，旦夕遵涂轨。

小人追丧躯，截趾而适履。刺侯生衅隙，上书恣诋毁。

将军谢免冠，少帝烛奸诡。墙茨不可扫，妇人定足恃。

作者简介：（1603—1670）明末清初直隶鸡泽人，字宗山，一字伯岩，又字伯子。明崇祯三年举人。清顺治初任江苏睢宁知县，申涵光遗书劝之归，遂辞官回乡。工诗，不喜律体，所作唯古体。与涵光、张盖并称畿南三才子。后客死福州。有《留耕草堂诗》。